ΓΡΑΠΤΗ ΕΡΩΤΗΣΗ E-3900/00

υποβολή: Astrid Lulling (PPE-DE) προς την Επιτροπή

(13 Δεκεμβρίου 2000)

Θέμα: Περιορισμοί που επιβάλλονται βάσει του νόμου Evin για την τηλεοπτική μετάδοση στη Γαλλία αθλητικών συναντήσεων που διοργανώνονται στο εξωτερικό

Αναφορικά με τις γραπτές ερωτήσεις μου που αφορούν την εφαρμογή του νόμου Evin στη Γαλλία (Ε-550/00(1) και Ε-2197/00(2)) και τις απαντήσεις της Επιτροπής, πληροφορήθηκα ότι η Γαλλία εξακολουθεί πάντοτε να απαγορεύει τη μετάδοση αθλητικών συναντήσεων που διοργανώνονται στο εξωτερικό λόγω της παρουσίας διαφημιστικών πλαισίων για οινοπνευματώδη ποτά.

Στο πλαίσιο της συνεδρίασης της 6ης Ιουνίου 2000 μεταξύ του Επιτρόπου Bolkestein και της κ. Tasca, Υπουργού Πολιτισμού και Επικοινωνιών της Γαλλίας, η Επιτροπή είχε ζητήσει από τις γαλλικές αρχές να τροποποιήσουν τον κώδικα δεοντολογίας επί τη βάσει διαβούλευσης με όλα τα ενδιαφερόμενα μέρη.

Η συνεδρίαση διαβούλευσης ορίστηκε από το Ανώτατο Συμβούλιο Οπτικοακουστικών Μέσων (CSA) για την 9 Ιουνίου 2000. Οι παραπονούμενοι (CIVB-CNIV, CBMC/CEPS),οι γαλλικές ομοσπονδίες που εκπροσωπούν τον αμπελο-οινικό τομέα και την ζυθοποιία, καθώς και οι ευρωπαϊκές ενώσεις των ενδιαφερόμενων μερών δεν εκλήθησαν να συμμετάσχουν. Η στάση αυτή δεν αποτελεί ένδειξη ότι οι γαλλικές αρχές δεν επιθυμούν να αποκαταστήσουν εποικοδομητικό διάλογο με σκοπό την τροποποίηση του κώδικα δεοντολογίας;

Το Ανώτατο Δικαστήριο της Μεγάλης Βρετανίας έθεσε προδικαστικό ερώτημα στο Δικαστήριο των Ευρωπαϊκών Κοινοτήτων δια του οποίου ζητεί από αυτό να αποφανθεί περί του αν ο νόμος Evin συμβιβάζεται με την κοινοτική νομοθεσία η οποία ορίζει τα της ελεύθερης κυκλοφορίας τωνπηρεσιών, τμήμα των οποίων αποτελούν και οι εμπορικές ανακοινώσεις.

Δεδομένης της απροθυμίας των γαλλικών αρχών για την εξεύρεση πραγματικής λύσης στο πρόβλημα, και ενδεχόμενης της χρησιμοποίησης του προσχήματος περί προστασίας της δημόσιαςγείας, η Επιτροπή έχει την άποψη ότι ο κώδικας δεοντολογίας του 1995, ακόμη και αν τροποποιηθεί, αποτελεί το κατάλληλο μέσο για την εξασφάλιση της ελεύθερης παροχήςπηρεσιών εντός της ενιαίας αγοράς; Δεδομένης της σημερινής καταστάσεως, η Επιτροπή δεν εκτιμά ότι συντρέχουν επαρκείς λόγοι για την κίνηση δικαστικής διαδικασίας κατά της Γαλλίας ενώπιον του Δικαστηρίου των Ευρωπαϊκών Κοινοτήτων; Εάν ναι, σε ποια διαβήματα σκοπεύει να προβεί η Επιτροπή για την κατά το δυνατόν συντομότερη ρύθμιση του θέματος με βάση το σεβασμό των αρχών της ελεύθερης κυκλοφορίας τωνπηρεσιών εντός της ενιαίας αγοράς;

(1) ΕΕ C 330 E της 21.11.2000, σελ. 185.

(2) ΕΕ C 89 E της 20.3.2001, σελ. 152.

Απάντηση του κ. Bolkestein εξ ονόματος της Επιτροπής

(20 Φεβρουαρίου 2001)

Η Επιτροπή εμμένει στην άποψη ότι ο κώδικας δεοντολογίας του 1995 μπορεί, κατ' αρχήν, να αποτελεί κατάλληλο μέσο για να διασφαλίζεται η τήρηση των κανόνων της εσωτερικής αγοράς. Σχετικά με το θέμα αυτό, η Επιτροπή παρακαλεί το Αξιότιμο Μέλος να ανατρέξει στην απάντησή της στη γραπτή ερώτηση E-2197/00(1).

Σε συνέχεια των συζητήσεων που διεξήχθησαν στο Παρίσι στις 7 Ιουνίου 2000 και της συνεδρίασης που διοργάνωσε το Conseil suprieur d'audiovisuel (Ανώτατο Συμβούλιο Οπτικοακουστικών Μέσων) στις 9 Οκτωβρίου 2000, στις οποίες γίνεται αναφορά στην παρούσα ερώτηση, το Μέλος της Επιτροπής αρμόδιο για την εσωτερική αγορά απηύθυνε επιστολή, στις 11 Δεκεμβρίου 2000, στην κα Tasca, Υπουργό Πολιτισμού και Επικοινωνιών της Γαλλίας. Με την εν λόγω επιστολή ζητούνται λεπτομερέστερες πληροφορίες από τις γαλλικές αρχές όσον αφορά την τρέχουσα κατάσταση σχετικά με τα μέτρα τα οποία δεσμεύθηκαν να λάβουν.

Η Επιτροπή δεν θα παραλείψει να ενημερώσει το Αξιότιμο Μέλος για την εξέλιξη τηςπόθεσης αυτής.

(1) ΕΕ C 89 E της 20.3.2001, σελ. 152.